****

 **«Бекітемін»**

 **Мектеп директоры: Нұғыманов М.А.**

 **Малотюкты негізгі мектебі 2014-2015 оқу жылы**

**Қазақстан Республикасы Халықтары тілдері мерекесіне арналған**

**онкүндіктің жоспары**

|  |  |  |  |  |
| --- | --- | --- | --- | --- |
|  | Іс-шараның атауы | Өткізілу түрі | мерзімі | жауапты |
| 1 | Апталықтың ашылуы | мектеп линейкасы | 9.09. | Құрманова Қ.Е. |
| 2 | «Тіл-аса қадірлеп ұстайтын байлығымыз». | дөңгелек стол | 10.09. | Құрманова Қ.Е. |
| 3 | Патриоттық әндер сайысы | Сайыс | 11.09. | Сынып жетекшілері |
| 4 | Мәнерлеп оқу сайысыШығарма | Сайыс | 12.09 | ТасмағамбетоваА.Қ. |
| 5 | Спорттық іс-шаралар | эстафеткалықойындар | 14.09. | Мукапил Е |
| 6 | Қазақ тілінің білгірі | Сайыс | 15.09. | Нұғыманова Ж.Б. |
| 7 | Әдебиет әлемі | зияткерлік ойын | 16.09. | Құрманова Қ.Е. |
| 8 | Язык как средство общения | 5-сынып | 17.09. | Нұғыманова А.А. |
| 9 | Триединство языка | 5-9 сыныптар | 18.09. | Нұғыманова А.А |
| 10 | Апталықтың жабылуы | мектеп линейкасы | 19.09. | Құрманова Қ.Е. |

 **Малотюкты негізгі мектебі 2015-2016 оқу жылы**

 **Малотюкты негізгі мектебінде өткен**

 **Қазақстан Республикасы Халықтары Тілдері мерекесінің**

 **онкүндігінің есебі**

 Қазақстан Республикасы Халықтары Тілдеріне арналған онкүндіктің ашылу салтанаты 9-қыркүйек күні болды. Мектеп линейкасында сапқа тұрған ұстаздар мен оқушылар мемлекетіміздің Әнұранын орындады. Гуманитарлық ӘБ жетекшісі Құрманова Қ.Е. мектепте бүгіннен бастап Тілдер мерекесінің басталғанын хабарлап, құттықтау сөзді мектеп директоры Нұғыманов Медет Ақылбайұлына берді. Мектеп басшысы Қазақстанның көпұлтты мемлекет екенін айта келе, ондағы әр ұлт өкілдерінің тату-тәтті өмір сүріп жатқандығын тілге тиек ете отыра, мемлекеттік тіл қазақ тілінің көркейіп келе жатқандығын айтты. Онкүндіктің мазмұнды, қызықты өтуіне барлық оқушылар мен ұстаздардың белсене қатысуына тілек білдірді.Апталықтың салтанатты ашылуында 7-сынып оқушылары Әбутәліп Айгерім мен Хрипко Виктория екі тілде Тіл Заңы туралы мәліметтер айтып, тіл туралы өлеңдер оқыды. 10-қыркүйек күні мұғалімдер «Тіл-аса қадірлеп ұстайтын байлығымыз» атты дөңгелек столға жиналды. Әңгіме барысында қазақ сыныптарында оқып жатқан өзге ұлт өкілдерінің тілді қаншалықты дәрежеде меңгергендігі туралы айтты. Әсіресе балалардың ауызша сөйлеу тілдеріне мән беру керектігі айтылды. «Патриоттық әндер» сайысында 8-сынып оқушылары Ақылтас Айым мен Төлеу Фаина «Қазақ елі осындай» әнін орындап бас жүлдені жеңіп алды. Тіл туралы өлеңдерді мәнерлеп оқу сайысына 1-4 сыныптардың оқушылары қатысты. 1-сынып оқушысы Батырбек Ералы, 2-сынып оқушылары Дәулетбек Әділхан мен Дәулетбек Аружан, 3-сынып оқушылары Панасик Виолетта мен Дәулетбек Райымбек жақсы өнер көрсетті. 4-сынып оқушылары Хрипко Елизавета, Дәулетбек Жанерке,Дәуренбек Ұлпан өз шығармаларында қазақ тілінің бай, көркем тіл екендігін жазған. Хрипко Елизавета қазақ тілінде сөйлейтіндігін мақтанышпен айтып өткен. Дене шынықтыру мұғалімі Мукапил Еркебұлан 7-9 сыныптар арасында спорттық іс-шаралар ұйымдастырды. «Қазақ тілінің білгірі» сайысын Нұғыманова Жадыра Болатбекқызы 6-7 сыныптарда өткізді.

Жеті кезеңнен тұратын сайыста оқушылар мәнерлеп оқудан, мақал-мәтелдер айтудан, қазақ тілінің ережелеріне арналған тапсырмаларды орындаудан сайысқа түсті. Қорытындысында «Тапқырлар» тобы атанған 7-сынып жеңіске жетті. Барлық сайыстарда 7-сынып оқушысы Әбутәліп Айгерім жақсы білімімен көзге түсті. 5-8 сыныптар арасында Құрманова Қ.Е. «Әдебиет әлемінде» атты зияткерлік ойын өткізді. Ойын барысында оқушылар ақын-жазушылардың фото-суреттері бойынша берілген тапсырмаларды орындады. « Ыстық орындық» ойынында әрбір сыныптан бір оқушы шығып, сұрақтарға жауап берді.

 3-деңгейлі курсты бітіріп келген орыс тілінің мұғалімі Нугуманова Әсел Ақылбаевна 5-сыныпта жаңа технология бойынша ашық сабақ өткізді. Сабақта оқушылар екі топқа бөлініп, тіл, кітап туралы өз ойларымен бөлісті. Тақтаға шығып, әр топ өз пікірлерін қорғады. Сергіту сәтінде қағаздан жасалған ұшақтар ұшырып,қағазда кім туралы жазылғанын тапты.

«Үш тұғырлы тіл» тақырыбы бойынша мұғалім Нугуманова Ә.А. 6-8 сыныптарда сыныптан тыс іс-шара өткізді.Әрбір сыныптан үш оқушыдан шығып, берілген мәтінді қазақ, орыс ағылшын тілдерінде оқыды.Үш тілде айтылған өлеңдерді кім орындағанын тауып, өздері де үш тілде ән айтты. Кештің соңында барлық оқушылар шығып, ағылшын тілінде ән айтып, флеш-моб биледі.

 Апталықтың жабылу рәсімінде іс-шараларға белсене қатысқан оқушылар Мақтау қағаздарымен марапатталды.